Neverice

Neverice sú obec na Slovensku v okrese Zlaté Moravce.

Osobnosti

Tu sa narodil Antal Foriss (?-1798) farár.
Tu sa narodil v roku 1781 Glicér Spányik (1781-1850) historik.
Tu zomrel v roku 1880 Zsigmond Kubinyi advokát, podžupan, tabulárny sudca.
Tu zomrel v roku 1892 Károly Conlegner učiteľ, rektor, ekonóm.
Tu zomrel v roku 1899 Leopold Mattyasovszky kuriálny sudca, podžupan.

Kultúra a zaujímavosti

Pamiatky 
 Kaštieľ, dvojpodlažná trojtraktová pôvodne renesančná stavba na pôdoryse obdĺžnika z konca 17. storočia. Staviteľom kaštieľa bol gróf Tolvay. V roku 1820 prešiel klasicistickou prestavbou. V kaštieli sídlila osobitná škola, no od roku 1974 je opustený. Prízemie je zaklenuté valenými klenbami s lunetami a krížovými hrebienkovými klenbami, poschodie je plochostropé. Fasáde dominujú dve nárožné veže. Parter je dekorovaný bosážou. Okná poschodia majú profilované šambrány s klenákmi. Kaštieľ mal pôvodne manzardovú strechu. Pamiatka je v súčasnosti v dezolátnom stave.

 Rímskokatolícky kostol sv. Štefana kráľa, jednoloďová baroková stavba s polygonálnym ukončením presbytéria a predstavanou vežou z rokov 1760-1772. Stojí na mieste staršej stredovekej stavby. V roku 1904 bola pristavaná veža. Pod kostolom je umiestnená krypta miestnych zemanov. Fasády kostola sú členené polkruhovo ukončenými oknami. Veža je členená lizénovými rámami, v hornej časti pilastrami a ukončená ihlancovou helmicou. V areáli kostola je umiestnený súbor kópií barokových sôch, Immaculaty, sv. Vendelína, sv. Ján Nepomuckého a sv. Floriána, pôvodne z konca 18. storočia.

Referencie

Externé odkazy 
 Oficiálna stránka obce 

 
Obce okresu Zlaté Moravce